
Trafodwch yn feirniadol yr agwedd Dysgu Seiliedig ar Ymholi (DSY) y gellir ei ddefnyddio fel rhan o ystod o agweddau dysgu ac addysgu yn yr ysgol gynradd. Yn eich trafodaeth, cyfeiriwch at enghreifftiau o strategaethau a thechnegau DSY y byddwch yn eu defnyddio i ddatblygu sgiliau, gwybodaeth a dealltwriaeth y dysgwyr mewn agweddau o’r dyniaethau a gwyddoniaeth yn yr ysgol gynradd

Trafodwyd yn yr aseiniad yr agwedd Dysgu Seiliedig ar Ymholi fel rhan o agweddau dysgu ac addysgu yn yr ysgol gynradd. Cyfeiria DSY at ddull o addysgu sy’n seiliedig ar ymholi hunangyfeiriol ar ran y dysgwyr. Mae’r dysgu yn cael ei arwain gan broses o ddarganfod ac ymholi. Gellir ystyried yn derm ymbarél ar gyfer dysgu sy’n cynnwys dysgu yn seiliedig ar broblemau, gwaith maes, prosiectau ac astudiaethau achos. Mae’r dysgu’n canolbwyntio ar ddisgyblion gyda phwyslais ar waith annibynnol neu grŵp. Er hyn, disgwyli’r disgyblion defnyddio'r we, llyfrgell ac adnoddau gwybodaeth eraill gan fanteisio ar ddysgu mewn ffurf amrywiol. O ganlyniad i hyn, daw’r athrawon yn hwyluswyr gan gynnig anogaeth a chefnogaeth er mwyn i ddysgwyr fod yn gyfrifol am yr hyn a ddysgant a sut. Yn ystod y broses, gwêl bod y dysgwyr yn gallu llunio eu pynciau ymchwil eu hun a throi’r ymchwil hynni’n wybodaeth ddefnyddiol. O hyn, caiff dysgwyr nid yn unig ddealltwriaeth ddyfnach o’r pwnc, ond hefyd y sgiliau datblygu gwybodaeth ac arwain dysgu eu hangen ar gyfer mynd i’r afael a phroblemau cymhleth a geir yn y byd go iawn.

Cydnabyddir wrth gynllunio ar gyfer DSY, dylid ystyried y gwahanol fodelau er mwyn gweithredu’r strategaethau’n briodol o fewn gwyddoniaeth a’r dyniaethau. Yn gyntaf credwyd Grigg (2013) model S sy’n cael eu defnyddio pan maent yn ymchwilio i’r ardal leol. Gwelwyd model gan Samuel (2009) yn cael eu defnyddio. Mae’r model 4 cam ‘Y cylch Ymchwilio’ yn cael eu defnyddio o ran unrhyw gyd-destun o fewn DSY. Nodwyd Oftsed (2009) model 5 cam sy’n berthnasol i ymchwiliad Addysg Grefyddol. Gwêl bwyslais ar ysgolion i ddysgu am addysg grefyddol felly gwelwyd pwyslais ar y fodel yma yn bennaf. 

Argymhellwyd Pickford et al., (2013) model ‘Ymholi a chwestiynau’, wrth ystyried DSY, mae yna gwestiwn mawr neu scenario ar ddechrau’r prosiect felly mae’r model yma yn boblogaeth iawn. I gyd-fynd gyda’r agwedd yma, cynlluniwyd Storm (1989) y fodel 5 cwestiwn. Caiff hyn eu defnyddio yn y dyniaethau er mwyn sgaffaldio’r dysgu wrth annog y disgyblion i feddwl am gwestiynau fel dechreuad i’r broses. Y model olaf, defnyddiwyd yn y dyniaethau ydy’r model 6 cam gan Scoffham (2001).  Amlygir model ‘Ymholi generig’ gan Turner et al. (2011) sy’n ddefnyddiol iawn yn wyddoniaeth. Wrth ddarparu’r camau cynllunio, datblygu ac adfyfyrio, gwelwyd strwythur pendant i seilio’r DSY.  Gwêl berthynas glir rhwng DSY a’r modelau wrth ystyried y strategaeth a chamau maent yn defnyddio. Dengys Tacsonomeg Bloom mae’r agweddau DSY yn hwyluso’r datblygiad o ddealltwriaeth ddyfnach, y gallu i gymhwyso a dadansoddi gwybodaeth, i syntheseiddio a gwerthuso.

Nodwyd Ofsted (2010) 
“The most effective lessons were based on a clear model of how pupils learn that matched the nature of the subject. This was most evident in the schools that adopted a clearly defnined enquiry- based approach to the subject”
Dengys hyn prif bwrpas DSY wrth ystyried yr holl gyfleoedd gwahanol mae dysgwyr yn derbyn oddi wrth y dull yma o ddysgu. Yn sylfaenol, mae disgyblion yn ymwneud yn fwy a’r maes dysgu/pwnc. Ystyrir bod dysgu’n fwy perthnasol i anghenion dysgwyr, ac oherwydd maent yn frwd ac yn eiddgar i ddysgu. Wrth ddarparu’r cyfle, gall dysgwyr ymhelaethu ar yr hyn maent wedi’i ddysgu trwy ddilyn eu diddordebau ymchwil eu hunain. Caniatâ DSY i ddisgyblion ddatblygu dull mwy hyblyg o ddysgu, gan roi’r rhyddid a’r cyfrifoldeb iddynt drefnu eu patrwm gweithio oddi mewn i gyfyngiadau amser y dasg.

I ymhelaethu ar y safbwynt yma, wrth i ddisgyblion gweithio mewn grwpiau maent yn cyfathrebu ag eraill sy’n sgil hanfodol i fywydau disgyblion. Wrth ystyried y manteision i athrawon, mae defnyddio modelau a dulliau DSY yn helpu i ddeall y broses o ddysgu ac anghenion newidiol dysgwyr. Gwelwyd uchod yr amrywiaethau o ddulliau sydd ar gael ond penderfyniad yr athrawon pa un maent am ddefnyddio.

Gallwn ddadlau yn erbyn y manteision o DSY gan ddywed athrawon nad yw’r gweithio ar gyfer pob thema neu bwnc. O ganlyniad i hyn, mae’n rhaid i’r addysgwyr gweithio mwy, paratoi mwy a dangos parodrwydd i ymateb. Hefyd, mae rhaid i addysgwyr gaffael y sgil i helpu disgyblion i ddysgu’r grefft o ofyn cwestiwn da. Heb ddechrau gyda’r cwestiwn da, ni fydd y broses yn llwyddiannus ac felly gwelwyd y dysgwyr methiant yn syth. Gallwn ddadlau, nad oes digon o amser wrth ystyried prysurdeb bywyd ysgol felly mae’r DSY yn gofyn am fwy o amser dosbarth ond gwêl nid yw’r amser ychwanegol ar gael heb dynnu adrannau pwysig o’r cwricwlwm allan. Yn olaf, gwêl anfantais wrth ystyried dysgwyr llai abl o ganlyniad i nodau profion safonedig. Dadleua, ydy’r dull yma yn sicrhau datblygiad effeithiol i ddysgwyr abl a thalentog gan nad ydy’r cymorth ychwanegol ar gael iddyn nhw.

DSY- Gwyddoniaeth
Nodwedd wahaniaethol gwyddoniaeth yw ei ddibyniaeth ar ymchwilio drostynt eu hunain. Trwy gymryd rhan weithredol yn y broses o ymholiad gwyddonol mae plant yn caffael gwybodaeth a dealltwriaeth gynyddol o gysyniadau gwyddonol. Wrth ddefnyddio DSY yn y maes gwyddoniaeth, sicrhad athrawon eu bod yn dysgu’n weithredol gan hybu datblygu dealltwriaeth y dysgwyr ac adlewyrchu'r ffordd mae gwyddonwyr yn gweithio. Darparwyd amrywiaeth o brofiadau cadarnhaol wrth gynnig cyfleoedd i ddysgwyr chwarae’r rôl o wyddonydd wrth gynnal yr ymchwil.

Mae’r dull DSY a’r dull ymholi gwyddonol yn rhannu strwythur tebyg o ymholi penagored, gofyn cwestiynau, yn tynnu ar wybodaeth flaenorol, ymchwil, profi damcaniaeth, dadansoddi ac adrodd yn ôl canlyniadau a/neu ddatrysiadau). Golyga hyn fod y dull DSY a’r dull ymholi gwyddonol yn ymagweddau sy’n cyd-weddu’n dda i’w mabwysiadu ar gyfer sialens ymholi benagored.

Pwysleisiwyd Harlen (2009) Dyma ffordd o ddisgrifio dysgu ble mae’r sgiliau prosesu (neu sgiliau ymholi) yn cael eu defnyddio i gasglu tystiolaeth i brofi a all rhai syniadau esbonio ffenomenau a digwyddiadau yn y byd o'n cwmpas. Mae’n unol â sut mae plant yn dysgu. Ar lefel cynradd mae meddwl a gwneud wedi eu cysylltu’n agos ac mae dealltwriaeth yn dibynnu ar sut mae plant yn gallu gweld a datrys pethau eu hunain.

Hawlia Cwricwlwm gwyddoniaeth (2008) Mae sgiliau ymholi gwyddoniaeth yn datblygu drwy “gynllunio, datblygu a myfyrio” gan ddefnyddio’r ystod lawn o’r mathau gwahanol o ymholi a chyd-destunau o’r Ystod. Yn ogystal â hyn defnyddiwyd y sgil cyfathrebu wrth fynegi a rhannu syniadau a chasglu a gwerthuso tystiolaeth wrth galon addysgu a dysgu gwyddoniaeth dda.  

Ymhellach, gwêl elfen Chwilio am batrymau; Archwilio (e.e. arsylwi dros gyfnod o amser); Dosbarthu ac adnabod; Gwneud pethau (neu ddatblygu systemau); Profi teg; Defnyddio a gweithredu modelau esboniadwy. Gwêl gysylltiad union fath gan lenyddiaeth Turner (2011) gan nodi’r union strategaethau wrth ddysgu yn seiliedig ar ymholi. Gellir cyntun dyma’r strategaeth sy’n gwahaniaethu gwyddoniaeth o’r holl bynciau eraill sydd yn y Cwricwlwm. Yn bennaf, gwêl dilyniant pwysig rhwng dull Turner (2011) ac argymhellion Donaldson (2015) gan fod pwyslais enfawr ar y dull a disgwylir i ddysgwyr defnyddio ac arbrofi yn y Cwricwlwm Newydd.
 Noda Turner (2011)
“The science enquiry process is essentially the same whatever the age and maturity of the children, but the skills that they use when doing science enquiry should develop as they move through school.”
Dengys hyn bwysigrwydd dilyniad er sicrhau addysg gymhwysol gan sicrhau datblygiad effeithiol i’r dysgwyr. Mae DSY yn ymagwedd adeileddol dysgwr-ganolog sy’n sicrhau amrywiaeth o senarios, testunau a sialensiau er mwyn i’r dysgwyr cael y cyfleoedd i ymchwilio.

DSY- Dyniaethau
Cydnabyddir DSY yn y dyniaethau yn rhan bwysig o addysg dysgwyr yn yr ysgol gynradd. Wrth ystyried DSY gwelwyd mai ymholiad yn adwedd addysg a dysgu sy’n cael ei dderbyn o fewn y dyniaethau. Amlygir nid yw’r dull pedagogaidd o ymholiad yn beth Newydd ac mae tystiolaeth o ddefnyddio ymholiad yn y dyniaethau yn dyddio’n ôl o leiaf cyn belled â 1990au. (Garner,2007; Collingwood, 1939). Mae’r dulliau ymholi wedi eu gwreiddio’n ddwfn o fewn theorïau seicolegol ac mae hyn yn darparu rhesymwaith clir am eu defnydd o fewn y dyniaethau.

Trwy ymholi yn y dyniaethau dysga’r plant i feddwl fel hanesydd neu ddaearyddwr a dylanwada hyn ar y modd y gwelant y byd. Hyfforddwyd y dull ymholi i osod y disgybl ynghanol y broses ddysgu, gan adeiladu ar y wybodaeth flaenorol, datblygu eu chwilfrydedd a’u helpu i wneud synnwyr o’r byd. Mae dysgu yn cynnwys proses byw lle y mae pob dysgwr yn rhan o ffurfio ystyron o brofiadau corfforol, deialog neu destunau. Mae angen i blant ddysgu sut i ddefnyddio’r ffynonellau yn effeithiol, a’u hannog i fod yn feirniadol eu safbwynt ac i gadarnhau un ffynhonnell ar sail un arall. Yn arbennig gyda’r Dyniaethau, caiff disgyblion gyfle i ddatblygu sgiliau penodol megis dod o hyd i wybodaeth a’i ddadansoddi trwy ddefnyddio amrywiaeth o lefydd, ardaloedd a ffynonellau amrywiol.

Nodwyd Bruner (2008) canfyddiadau seicolegol o weithred o ddysgu. Argymhellwyd fod angen i ddysgwyr caffael gwybodaeth Newydd, trosglwyddo’r wybodaeth ac yna gwerthuso. Dengys hyn strategaeth glir sy’n cyd-fynd gyda’r broses DSY. Cytunwyd Dewey (2000) wrth bwysleisio “the learner’s interest is an issue must be found and learning should be entered around that’. Gwelwyd theory cadarn sy’n cysylltu gyda DSY wrth hefyd darparu cyfleoedd wrth roi’r dewis rhydd i ddisgyblion penderfynu beth maen nhw angen dysgu a sut. Yn ogystal â hyn, profwyd theory dysgu trwy wneud wrth i’r dysgwyr cyfathrebu, ymchwilio, adeiladu ac yna creu mynegiant o’r profiad.

Adolygodd Donaldson (2015) y llenyddiaeth o geisio annog dysgwyr i ddysgu’n unigol gan bwysleisio “Mae plant a phobl ifanc am gael gwersi sy’n fwy perthnasol a diddorol, gyda mwy o wersi ymarferol, mwy o hwyl, mwy o ryngweithio tu allan i’r ystafell dosbarth”. Cysylltwyd hyn gyda DSY wrth i ddysgwyr datblygu i fod yn ddysgwyr uchelgeisiol a chreadigol. Yn ogystal â hyn, mae DSY yn cyd-fynd gyda 12 egwyddorion Donaldson. Wrth ystyried y meysydd dysgu, gwêl manteision ychwanegol DSY gan sicrhau bod disgyblion yn dysgu yn drawsgwricwlaidd. Yn ôl Barnes (2007) “mae gan addysg drawsgwricwlaidd hanes hir a chredant mai’n ffordd effeithiol wrth gyrraedd datrysiad moesegol, datblygu hyder unigolion a grwpiau”. Pwysleisiwyd hyn yr effaith mae DSY yn cael wrth i’r dysgwyr defnyddio amryw aeth o sgiliau wrth lwyddo ym mhob adran o’r modelau.

Canolbwyntir ar Gyfnod Allweddol 2 ac yn benodol blynyddoedd 3 a 4 o fewn yr enghraifft yma. Gwêl fod ymholi yn chwarae rôl flaenllaw o fewn y Dyniaethau yng Nghyfnod Allweddol 2. Mae’n debygol fydd disgyblion yn ddigon aeddfed i weithion annibynnol erbyn yr oedran yma. Yn amlwg mi fydd yr ymholiad yn herio’r disgyblion ond wrth ddarparu cyfleoedd i ddisgyblion weithio ar brosiectau yn annibynnol, mi fyddent yn datblygu i “unigolion iach a hyderus” (Donaldson, 2015) wrth weithio ar y dyniaethau. Dosbarthir disgyblion mewn i grwpiau cymysg ar gyfer yr ymholiad yna, Cred wrth sicrhau fod amrywiaeth o alluoedd gwahanol o fewn pob grŵp, sicrhad hyn rôl o gefnogi’r grwpiau i gyd i’r hwylusydd.

Model a dewiswyd ar gyfer dysgu seiliedig ar ymholi yw’r model ‘S’ gan (Grigg, 2013) wrth ffocysu ar Addysg Grefyddol sy’n rhan o’r Dyniaethau. Adlewyrchi’r elfennau DSY o fewn y model yma megis dewis prif ffocws gan benderfynu beth rydym am ddarganfod. Yr ail gam fydd ymchwilio gan ystyried ble bydd y wybodaeth gorau yn cael eu darganfod a sut i ddod o hyd i’r ffynhonnell. Ymhellach, y trydydd cam o’r fodel ydy’r dadansoddi, gan benderfynu ar sut maent yn cofnodi’r ymchwil ac yna penderfynu beth pellach sydd eu hangen. Yn olaf, mae’r cam rhannu gan ddathlu ymchwil y disgyblion i eraill. Caiff disgyblion cyfle i drafod eu diddordebau o fewn y maes gan ddangos enghreifftiau o’r ymchwil ac yna pwyso a mesur y llwyddiannau ac yna’r heriau wnaethant ddod ar draws yn ystod y broses DSY.

Wrth ffocysu ar Addysg Grefyddol a DSY, rhoddir cyfleoedd i ddysgwyr caffael ystod o sgiliau trwy ddulliau amrywiol; sgiliau ymchwil, sgiliau meddwl yn feirniadol, creadigrwydd , datrys problemau a gwaith tîm. Yn ogystal â hyn, mae’r ymholiad yn mynnu fod dysgwyr yn tynnu ar wybodaeth sy’n briodol eisoes ac i nodi eu hanghenion dysgu gofynnol. Pan fydd yr hwylusydd yn trefnu ymweliadau caiff dysgwyr profiadau go iawn sy’n ysgogi’r dysgu. Gwêl ymweliad yn bwerus iawn wrth i’r dysgwyr cymryd rhan mewn tasgau a chymryd cyfrifoldeb am ddadansoddi a chyflwyno’r dystiolaeth mewn ffyrdd priodol wrth DSY (Kahn & O’Rourke,2004:2)




Cam 1- Dewis

I gychwyn y cam cyntaf o DSY, bydd y dysgwyr yn pentyrru syniadau cychwynnol am y pwnc Addysg Grefyddol. Cyflwynir prif ffocws yr ymholiad i’r disgyblion sef ymchwilio traddodiadau ac arferion Hindŵiaid o few neu grefydd. Gwelir pwysigrwydd fod y dysgwyr yn adeiladu ar eu gwybodaeth flaenorol fel y noda’r theory adeileddol. Dosbarthir yr athro grid GESD I’r disgyblion iddynt hwyluso dealltwriaeth bresennol y dysgwyr gan roi strwythur o’r cychwyn i’r ymholiad. Dadleua Grigg (2015) mai grid o’r fath yma yn galluogi dysgwyr i adeiladu are u gwybodaeth flaenorol ond fod angen ei hintegreiddio i mewn i wersi er mwyn annog y dysgwyr i feddwl yn hytrach na bod yn weithgareddau ar wahân. Felly, y cam cyntaf gofynnir disgyblion wneud yw nodi yn y golofn ‘Gwybod’ yr hyn maent yn gwybod am draddodiadau ac arferion Hindŵiaid. Dengys y wybodaeth yma, dealltwriaeth y disgyblion ac yn rhoi amlinelliad cadarn o ble i anelu’r ymholiad gan arwain y dysgwyr i’r llwybrau cywir.

Gan ystyried gwybodaeth gefndirol y disgyblion, cred fod darparu adnoddau i ddenu sylw’r dysgwyr wrth sbarduno trafodaeth gyfoethog mewn grwpiau. Er mwyn ysgogi’r plant, darperir amrywiaeth o luniau sy’n dangos darlun o’r grefydd Hindŵiaid (Atodiad 1). Gosodi’r yr adnoddau i gyd ar ford sydd wedi ei orchuddio gyda sgarff Hindŵiaid ac yna caiff y dysgwyr dewis rhydd o ba adnodd hoffant nhw eu trafod. Amlyga Grigg a Hughes (2013) fod y dysgwyr yn prosesu gwybodaeth drwy ofyn cwestiynau, tynnu casgliadau a chyrraedd casgliadau. Gwêl mai rôl yr athro o ran datblygu cysyniadau newydd yn cyd-fynd â darparu cyfleoedd trwy weithgareddau, problemau a modelau i ysgogi rhyngweithio a datblygu profiadau priodol.

Rhoddir awgrymiadau o gwestiynau megis ‘Pam mae’r symbol yn bwysig i Hindŵiaid? Beth ydy’r pwrpas o wisgo’r holl emwaith? Ble mae Hindŵiaid yn addoli? Pa ddigwyddiadau ydy Hindŵiaid yn dathlu’n flynyddol?’.  Y nod yn y tymor hir yw eu galluogi i wneud hyn heb gymorth. Dylai graddfa'r gefnogaeth amrywio yn ôl anghenion y dysgwr. Wrth sgaffaldior dysgu yn ystod adrannau cynnar o’r ymholiad, rhoddir cyfle i’r disgyblion feddwl yn ddyfnach a chodi cwestiynau sy’n deillio o hyn. Yn ogystal â hyn, sicrhad yr athro cyfleoedd cyfartal i bob dysgwyr ac yn adnabod anghenion ychwanegol disgyblion. Hyrwyddir Tacsonomeg Bloom yn ystod y gweithgaredd yma gan atgoffa o unrhyw feysydd maent wedi’u hanghofio.

Ar ôl darparir cyfleoedd i’r dysgwyr trafod eu hadnoddau fesul grŵp, dosbarthir y dosbarth mewn i chwe grŵp gan roi’r dewis o’i diddordebau nhw beth maent am ffocysu o ran yr ymholiad yma.

Grŵp 1- Traddodiadau Hindŵiaid
Grŵp 2- Gwisgoedd traddodiadol
Grŵp 3- Dathliadau Traddodiadol
Grŵp 4- Mannau addoli arbennig
Grŵp 5- Bwydydd traddodiadol
Grŵp 6- Pwysigrwydd y symbol Hindŵaidd

Yna, gofynni’r disgyblion dechrau’r ymholid gan gofnodi syniadau ar fap meddwl o beth hoffant nhw ymchwilio. Nodir pwysigrwydd rôl yr athro fel hwylusydd yma wrth arwain y disgyblion i feddwl tu hwnt am gwestiynau a ffeithiau diddorol hoffant nhw wybod.

Cydnabyddir bod amrywiaeth o gwestiynau amrywiol wedi cael eu nodi gan y disgyblion ond er sicrhau tegwch, rhaid ystyried yr holl gwestiynau gan gael trafodaeth dosbarth. Rhoddir hyn ffocws clir i’r ymholiad. Rôl yr hwylusydd fydd i gofnodi dau gwestiwn o bob grŵp ar y bwrdd gwyn rhyngweithiol gan ddathlu llwyddiant y disgyblion wrth drafod pwysigrwydd ac yr awydd cadarnhaol roedd gan y disgyblion wrth gwblhau’r rhan gyntaf o’r ymholiad.

Wrth ddechrau Ymholiad dyniaethau DSY, gwêl agwedd newydd o sut mae’r disgyblion yn dysgu gan ddeuant nhw sy’n arwain y dysgu. O ganlyniad i hyn, cydnabyddir yr hwylusydd fod pob plentyn yn dysgu mewn ffurfiau gwahanol felly yn debyg na fydd yr un strategaeth asesu ar gyfer dysgu yn gweithio i bob disgybl. Ar y cyfan, gallwn fanteisio ar y ffaith fod amrywiaeth o strategaethau asesu ar gyfer dysgu ar gael i bob disgybl ac yn enwedig i’r disgyblion sydd gydag anghenion dysgu ychwanegol. Dywed Estyn (2018)
“Mae’r prosesau ‘asesu ar gyfer dysgu’ wedi cael effaith hynod arwyddocaol ar ddeilliannau dysgwyr.  Erbyn hyn, mae disgyblion yn cymryd mwy o berchnogaeth o’u dysgu a gallant wella â mwy o annibyniaeth. “
 O ganlyniad i hyn gwelwn ffordd ymlaen i ddisgyblion wrth iddyn nhw gymryd cyfrifoldeb dros eu dysgu nhw gan weld yn glir beth yw’r camau nesaf er mwyn cyrraedd lefel uwch.

Cam 2- Ymchwilio 
. 
Yn y cam yma, defnyddir colofn ‘Sut’ o’r grid GESD er mwyn nodi sut maent am ddarganfod atebion i’w cwestiynau ac yna pha adnoddau sydd angen arnynt er mwyn eu cwblhau. Rôl y disgyblion yw penderfynu pa ffynonellau hoffant nhw ddefnyddio er mwyn ymchwilio, felly eu cyfrifoldeb nhw yw arbrofi ffynonellau, y we, llyfrau ac adnoddau gwahanol. Er hyn, noda Caitling (2017) fod yr athrawon gorau o fewn y Dyniaethau yn defnyddio amrywiaeth o adnoddau ysgogol sy’n procio’r meddwl gan gynnwys arsylwi a thrin arteffactau, gwrando ar storïau, cynnal gwaith maes, ymweld â safleoedd a gofyn cwestiynau i arbenigwyr.

Cydnabydda’ Donaldson (2015) gwerth defnyddio ymwelydd er mwyn dod a phrofiadau go iawn yn fyw i ddisgyblion. O hyn, trefnir ymweliad addysgol i dimple Hindwiaid sydd wedi ei leoli yng nghanol dre Abertawe, daw hyn eto o dan agwedd ‘Ymchwilio’ Model ‘S’.  Pwrpas yr ymweliad yw darparu profiadau newydd i ddisgyblion wrth iddynt ymweld ag man draddodiadol. Yn ogystal â hyn, ceir dysgwyr cyfleoedd i wrando ar wybodaeth am y grefydd Hindŵiaid ac yna ceir cyfle i holi cwestiynau i’r arbenigwr. Noda Estyn (2017:3) ‘Mae disgyblion yn mwynhau’r amrywiaeth o dasgau, astudio materion cyfredol, a’r cyfle i gymryd rhan mewn dysgu y tu hwnt i’r ystafell ddosbarth.’ Gwelir arfer dda o ymweliadau yn sbarduno’r dysgu i blant gan roi’r profiadau mewn ffordd hollol Newydd.

Cyn yr ymweliad addysgol, rôl yr hwylusydd yw dosbarthu llythyron yn esbonio pwrpas yr ymweliad i’r rhieni. Cydnabyddir pwysigrwydd caniatâd rhieni cyn mynd a’u plant ar ymweliad addysgol sydd hefyd yn cyfateb i bolisïau’r ysgol. Dadleua Pickford et al. (2013:97) mae “communication in a range of formats and to different audiences, the learning that has engaged” gwelir bydd cyfrifoldeb gyda’r dysgwyr o’i dysgu nhw wrth fynychu’r ymweliad.

Yn ystod yr ymweliad mi fydd y disgyblion yn derbyn llawer o wybodaeth am y grefydd Hindŵaid a'u harferion. Noda Llywodraeth Cymru (2008) mai “ymweliadau yn cynnig cyfle amhrisiadwy i gyfoethogi dysgu pobl ifanc” Wrth adrodd gwybodaeth i’r disgyblion fe fydd storiâu yn cael eu rhannu ac yna fydd cyfleoedd i’r disgyblion chwarae rôl gan ail adrodd y stori. Gwêl elfennau o’r maes celfyddydau mynegiannol ar waith wrth i’r disgyblion derbyn y profiadau uniongyrchol yma. Yn ychwanegol esbonnir defnydd yr adnoddau mae Hindŵiaid yn defnyddio wrth addoli ac yn ystod dathliadau. Gwelir pwyslais ar ddysgwyr yn gofyn cwestiynau gan wrth ymchwilio gan siarad at bwrpas gydag aelodau amrywiol o’i grŵp. Datblygwyd hyn sgiliau cyfathrebu’r dysgwyr a hefyd sgiliau cydweithio. Yn ogystal â hyn, pwysleisiwyd i ddysgwyr gweithio gyda’i gilydd wrth ddewis a dehongli ffynonellau. Er hyn, darparwyd cyfleoedd i ddysgu yn amrywiaeth o leoedd gwahanol. Wrth sicrhau bod y dysgwyr yn derbyn y profiadau yma, gallwn sicrhau eu bod yn datblygu llinyn o ymholiad.

I orffen yr ymweliad, darperir amser i edrych yn fanwl o gwmpas yr adeilad gan ddefnyddio 'Ipad’s' er mwyn tynnu lluniau sy’n berthnasol i’r Ymholiad. Noda Donaldson (2015) mai angen i blant derbyn cyfleodd i ddefnyddio TGCh yn ystod eu gwersi gan fod technoleg yn datblygu. Dengys hyn bwysigrwydd o ddarparu adnoddau technolegol i ddysgwyr gallu dysgu a defnyddio TGCh i bwrpas penodol.

Wrth ddychwelyd o’r ymweliad, gellir manteisio ar y ffeithiau a gwybodaeth Newydd mae’r disgyblion wedi dysgu. Rôl yr hwylusydd yw sicrhau bod pob grŵp ar dasg wrth drosglwyddo’r wybodaeth a wnaethant gasglu o’r ymweliad i bapur. Yn yr un modd, rhoddir cymorth ychwanegol i atgoffa’r prif nodweddion ac yna hybu’r trafodaethau rhwng y grwpiau i gyd. Disgwylir I’r disgyblion defnyddio’r grid GESD I gofnodi’r ymchwil gan adnabod pa ffeithiau nad oedd wedi derbyn yr ateb i. Dadleua Pike (2016) na ddylai athrawon roi gormod o adnoddau i’r dysgwyr oherwydd gall hyn lesteirio ymholiad y dysgwyr a’u hatal rhag meddwl yn annibynnol. Cydnabyddir fod rôl ychwanegol gyda’r dysgwyr i symud ymlaen i geisio darganfod mwy o ymchwil gan ddefnyddio’r adnoddau ychwanegol sydd ar gael.

Gwelir mai yna gyfoeth o adnoddau ar gael ar y we erbyn heddiw. Dyma fantais enfawr i ddysgwyr heddiw er mwyn ehangu dealltwriaeth ddyfnach a darparu cyfleoedd i ymchwilio fesul grŵp yn ogystal ag yn unigol. Mynega Donaldson (2015:67) mai’r “rhyngrwyd yn cynnig llu o gyfleoedd i gael gafael ar adnoddau, ymchwilio i ffynonellau ac ymdrin â materion y byd go iawn”. Wrth ymchwilio’r grefydd Hindŵiaid, gwêl amrywiaeth o luniau o’r dathliadau arbennig sy’n digwydd ac ystod eang o wybodaeth sy’n berthnasol iawn i’r ymholiad. Yn arbennig, mi fydd yr ymchwil yma yn datblygu ystod o sgiliau hanfodol y dysgwyr sy’n cyfateb i ofynion y cwricwlwm llythrennedd a rhifedd. Wrth I blant darllen, ymchwilio ac yna trosglwyddo ar lafar ac yn ysgrifenedig maent yn datblygu’r prif sgiliau sydd eu hangen. Dengys hyn fod y rhan ymchwilio yn drawsgwricwlaidd, yn ôl tacsonomeg Barnes (2007) mae defnyddio’r dull o ddysgu’n drawsgwricwlaidd yn codi safonau a lefelau disgyblion.

Erbyn diwedd y cyfnod ymchwilio, disgwylir bod y disgyblion wedi darganfod atebion i gyd-fynd gyda’r cwestiynau allweddol a dewisir. Yn yr un modd, dylai’r cofnodion yn y grid GESD wedi’i gwblhau ac yna wedi’i throsglwyddo yn ysgrifenedig fesul grŵp. Rôl y dysgwyr yw penderfynu sut maent am gofnodi’r ymchwil gan sicrhau bod pob cwestiwn wedi’i ateb gyda gwybodaeth gywir a ddibynadwy. Dywed Edwards (2002) “Group the ideas as they seem to fit into the natural progression of your plans as a way of introducing your children to the different ways”. Felly wrth ddarparu cyfleoedd i ddysgwyr defnyddio’r dull DSY maent yn gwneud penderfyniadau fesul grŵp sy’n hollol wahanol i grwpiau eraill. Dengys hyn fod amrywiaeth o ffurfiau gwahanol i drefnu a chasglu gwybodaeth felly mae angen i ddysgwyr manteisio ar hyn. Rhoddir rôl i’r hwylusydd o sicrhau bod pob grŵp wedi cyrraedd eu targedau unigol gan sicrhau bod yna digon o wybodaeth wedi’i gofnodi yn y ffurf dewisir y dysgwyr.

Cam 3- Dadansoddi

Wrth symud ymlaen i’r cam nesaf, disgwylir i’r dysgwyr dod i benderfyniad fesul grŵp sut maent eisiau cofnodi’r canfyddiadau a’r wybodaeth maent wedi eu darganfod o’r ffynonellau amrywiol. Pwysleisia Caitling (2017) yr angen i ddysgwyr ddewis a dadansoddi’r wybodaeth briodol o ffynonellau gan arfarnu addasrwydd y ffynonellau a gwahaniaethu rhwng ffaith a barn. Gan fydd y dygwyr o bob grŵp yn defnyddio amrywiaeth o ffynonellau gwahanol, rhoddi’r penderfyniad rhydd iddyn nhw ddewis beth yw’r ffurf gorau iddyn nhw ddadansoddi’r ymchwil a chasglwyd.

Sefydlir cornel penodol sydd o fewn y dosbarth er mwyn i’r plant fedru arddangos gwybodaeth a thystiolaeth o’r ymholiad. Rôl yr hwylusydd yw darparu darn o bapur ar y wal ar gyfer pob grŵp cymysg. Cyfrifoldeb y dysgwyr yw cofnodi unrhyw wybodaeth, ffeithiau, ystadegau neu luniau a chasglwyd ar y darn o bapur gan feddwl am ffurf greadigol o arddangos y wybodaeth yn glir. Gellir creu tabl, map meddwl neu gofnodi’r canfyddiadau gan yn y fformat pwyntiau bwled.

Y cam nesaf fydd i sicrhau fod strwythur clir i bob adran o’r ymchwil ac yna ceisio pwyso a mesur pa ymchwil sy’n ddibynadwy ac yna cymharu gyda ffeithiau a ddarganfyddir am y grefydd. Rhoddir hwylusydd gwybodaeth gywir ac yna gwybodaeth anghywir am y gerfydd Hindŵiaid i bob grŵp i gyd fynd gyda’i maes penodol. Pwrpas hyn yw i’r dysgwyr darllen pob carden a cheisio dod i benderfyniad pa wybodaeth sy’n ddibynadwy. Wrth wneud hyn, gellir asesu gwybodaeth pwnc y dysgwyr a sicrhau maent yn deall y gwahaniaeth rhwng y ddau fath o wybodaeth.

Noda’r Cwricwlwm Hanes (LICC,2008a:12) y dylai dysgwyr fedru “wahaniaethu rhwng ffaith a barn gan gynnig rhai rhesymau dros hyn yn seiliedig ar dystiolaeth/gwybodaeth”. Gwêl bwyslais dylai athrawon darparu cyfleoedd i ddysgwyr dod i benderfyniadau dros eu hun gan sicrhau eu bod yn gallu rhoi rhesymwaith tu ôl. Wrth gynnig cyfleoedd i ddod i benderfyniadau yn ystod yr ymholiad hwn, rhoddi’r hwylusydd cyfle i ddysgwyr ofyn cwestiynau yn hytrach na derbyn atebion yn ganiataol. O ganlyniad i hyn, darperir amrywiaeth o gyfleoedd i sicrhau bod y dysgwyr yn gwneud defnydd o’r strategaeth cwestiynu ac yn cydweithio gydag eraill er mwyn dod o hyd i’r canfyddiadau.

I gychwyn dadansoddi’r ymholiad, bydd dysgwyr yn trefnu’r ymchwil o ran grwpiau felly yn gyntaf disgwylir gweld gwybodaeth am draddodiadau Hindŵiaid o fewn amrywiaeth o feysydd gwahanol. Edrychir mewn amrywiaeth o lyfrau addysgiadol a gwefannau pwysig sydd ar y we. Yn ogystal â hyn, derbyniwyd cyfle i holi’r cwestiynau i’r arbenigwyr wnaethant gwrdd yn ystod yr ymweliad. Sylwyd bod nifer o draddodiadau gyda Hindŵiaid felly fyddai’n disgrifio eu gwaith gan ddangos lluniau ac yna cofnodi brawddegau tu ôl yn barod i’w ddarllen. Datblyga hyn yr elfen darllen o’r Cwricwlwm gan sicrhau bod y dysgwyr yn darllen nifer o destunau gwahanol gan ddadansoddi’r hyn maent wedi eu darllen.

Gyda’r cwestiwn “Pa fath o wisgoedd traddodiadol ydy Hindŵiaid yn gwisgo?”, bydd y dysgwyr yn casglu darnau o ddefnydd lliwgar, gemwaith sgleiniog a ffrogiau sidan. Wrth ddadansoddi’r ymholiad o ran gwisg, gwelir dyma gyfle arbennig i’r dysgwyr chwarae rôl gan ddysgu sut i wisgo’r dillad yn gywir ac arbrofi defnyddiau gwahanol. Tasg sy’n atgyfnerthu o hyn yw arbrofi defnyddiau gwahanol. Mae’n bosib y gallai’r dysgwyr creu tabl (atodiad 3) er ddisgrifio’r math o ddefnydd, lliw ac yna sut mae’r defnyddiau gwahanol yn teimlo. Pwrpas y dasg yma yw cynnig syniadau newydd a fydd yn ddefnyddiol wrth i’r dysgwyr ceisio disgrifio’r gwahanol fath o wisgoedd traddodiadol. Yn ogystal â hyn, rhoddir tasg yma agwedd o chwarae rôl i’r dysgwyr. Cytunwyd Culham (2019:40) “Teachers should use active processes of learning as well as factual or knowledge- based instruction.” gyda’r agwedd mae plant yn dysgu trwy chwarae, felly wrth ddarparu cyfleoedd i blant chwarae rôl maent yn datblygu amrywiaeth o sgiliau allweddol ac yn dysgu heb sylweddoli.

Darperir cyfloed i ddisgyblion creu adnoddau mae Hindŵiaid yn defnyddio yn ystod y dathliadau crefyddol sy’n digwydd trwy’r flwyddyn gyfan. Dadansoddi’r dysgwyr ymchwil a gasglwyd gan ddod i benderfyniad beth yw’r prif ddathliad o’r flwyddyn. Diffinia Gardner (1999:33)  creadigrwydd wrth nodi “The ability to solve problems or create products that are valued within one or more cultural settings”. Dengys hyn fod bod yn greadigol yn wahanol testunau yn fantais felly wrth wneud gweithgaredd creadigol mae’r disgyblion yn ymwybodol o’r diwylliant a chrefyddau eraill sy’n cael eu dathlu ar draws y byd. Pwrpas y dasg yma yw rhoi cyfrifoldeb i’r dysgwyr fod yn greadigol hân ddefnyddio gwybodaeth pwnc. Rôl yr hwylusydd yw sicrhau mae’r adnoddau i gyd ar gael a chynnig cymorth wrth arsylwi’r dasg. Yn ychwanegol, gofynnir cwestiynau pwrpasol er asesu dealltwriaeth y dysgwyr o pam mae Hindŵiaid yn defnyddio’r adnoddau penodol.

Cam 4- Rhannu

Yn y cam olaf, cyfrifoldeb y dysgwyr yw penderfynu sut maent am rannu eu canfyddiadau a’r wybodaeth newydd maent wedi dysgu wrth gynnal Ymholiad addysg grefyddol. Cynorthwyir hyn i’r athro asesu dealltwriaeth y plant o’r testun cyfan.  Trafodir hwylusydd y ffurfiau amrywiol y gellir cyflwyno’r wybodaeth megis arddangosfa wedi’i addurno efo lluniau, arteffact, posteri. Ffordd wahanol gallant gyflwyno yw trwy gynnal gwasanaeth i gynulleidfa o bobl amrywiol. Ystyrir syniad o wahodd pobl o’r gymuned ehangach yn ychwanegol i ddisgyblion yr ysgol gyfan i wylio’r gwasanaeth. I ychwanegu at hyn, pwysleisir defnydd o TGCh wrth ddefnyddio’r syniad o greu ffilm fer fel ffurf dechnolegol o gyflwyno’r wybodaeth am y grefydd Hindŵiaid.

Cydnabyddir bydd rhannu’r canfyddiadau yn rhyngweithiol yn datblygu ystod o sgiliau yn y broses. Pe bai’r disgyblion yn manteisio ar ddefnyddio TGCh i gyflwyno rhannau penodol o’i gwaith mi fyddai’n codi safonau'r dysgwyr. Noda’r Fframwaith Cymhwysedd Digidol (LICC,2015) y dylai dysgwyr “addasu a chyflwyno ystod o destun, delwedd, sain, animeiddiad a fideo at ddiben penodol”. Wrth gyfeirio nôl i gam 2, defnyddir y disgyblion ‘IPad’ er mwyn tynnu lluniau a fideo yn ystod yr ymweliad felly gallai’r athro annog y dysgwyr i ddefnyddio rhaglenni gwahanol er mwyn rhannu’r wybodaeth.

Cyfeirir yn ôl i’r bwrdd rhyngweithiol lle nodwyd yr hwylusydd y cwestiynau allweddol dewiswyd gan y dysgwyr i ymchwilio yn ystod yr ymholiad. Gan ddefnyddio’r dull hetiau de bono. Mae Chwe het meddwl De Bono (1992) yn darparu techneg bwysig a phwerus i gefnogi plant i feddwl gyda’i gilydd yn fwy effeithiol. Yn ôl de Bono, mae’r ymennydd dynol yn meddwl mewn chew ffordd wahanol. Gellir galluogi plant i ddatblygu strategaethau ar gyfer meddwl am faterion penodol gan ddefnyddio’r strategaeth yma. Disgwylir unigolion o bob grŵp i ateb cwestiynau gofynnir gan yr hwylusydd. Pwrpas yr ymarfer yma yw datblygu hyder y disgyblion gan ymarfer dehongli gwybodaeth fesul grŵp cyn rhannu eu gwaith gyda disgyblion yr ysgol ac yna pobl allanol. Gellir athro asesu dysgu’r dysgwyr wrth wrando ar yr atebion ac yna defnyddio cofnod olrhain i gofnodi dealltwriaeth pob unigolyn.

Pwrpas DSY yw darparu cyfloed i’r dysgwyr pwyso a mesur gan feddwl yn eang cyn creu dewisiadau a phenderfyniadau. Rhoddi’r hwylusydd cymorth ac arweiniad trwy’r ymholid cyfan ond gan ddaw’r dysgwyr sy’n arwain y dysgu, eu penderfyniad nhw yw sut i rannu’r gwaith. Wrth ddefnyddio’r cornel sydd wedi ei addurno gyda’r holl liwiau; adnoddau a gwybodaeth am y grefydd Hindŵiaid, nod y dysgwyr yw creu wasanaeth i’r rhieni a disgyblion yr ysgol i ddathlu llwyddiant yr ymholiad.
Wrth gynnal gwasanaeth dosbarth, mi fydd y dysgwyr yn rhannu’r ymholiad cyfan gyda disgyblion yr ysgol a hefyd eu rhieni. Gwêl bwyslais o ddathlu llwyddiant er mwyn cryfhau hyder unigolion ac er mwyn bwysleisio’r ffaith eu bod wedi cyrraedd nodau amrywiol heb i’r athro penderfynu. Dengys hyn bwysigrwydd llais y plentyn o fewn ysgolion cynradd. Cytunwyd Donaldson (2015) gan fynnu fod addysg y plentyn yn cael ei selio ar iechyd a lles y plentyn. Pwrpas y gwasanaeth yw sicrhau mae’r disgyblion yn dathlu diwedd yr ymholiad gan dyma oedd eu nod. Disgwylir I bob unigolyn cael rôl yn y wasanaethu gan adrodd ffeithiau, dadansoddi gwybodaeth, dangos lluniau, trafod pwrpas adnoddau a hefyd chwarae rôl gan arddangos gwisgoedd traddodiadol.

Darperir gwasanaeth cyfnod cyffrous i'r hwylusydd darthu’r gwaith a hefyd asesu llwyddiant a dealltwriaeth pwnc y dysgwyr. Dywed William ( 2017) “dylai asesu wella dysgu dysgwyr, addysgu athrawon a dealltwriaeth rhieni. Dylid ei ddefnyddio er budd gorau’r disgyblion; gan alluogi i athrawon addasu eu strategaethau addysgu a chefnogi eu cynnydd”. Dengys hyn y pwysigrwydd o asesu ar gyfer dysgu ar ddiwedd DSY gan eu bod yn cael effaith ar bopeth mae’r disgyblion yn dysgu ac ar y ffordd mae athrawon yn cefnogi.

Wrth dynnu tua’r terfyn, trafodir y dulliau ymholi a defnyddiwyd wrth werthuso’r gwaith y disgyblion gan ystyried pa agweddau oedd yn llwyddiannus a fydd yn ddefnyddiol wrth gynnal ymholiad yn y dyfodol. Ar y llaw arall trafodir pa agweddau nad oedd yn llwyddiannus a beth gall y disgyblion wneud yn wahanol i atal hyn y tro nesaf. I ehangu ar hyn, rhoddir hwylusydd amser i’r disgyblion cofnodi gan ddefnyddio map meddwl, diemwnt 9, tabl neu restr o’r manteision ac anfanteision gan ddatblygu sgiliau meddwl wrth drosglwyddo’r drafodaeth dosbarth ar lafar i gofnodion ysgrifenedig.

I gloi, gwelir y gred gyffredinol yw bod DSY yn ddull sy’n sbarduno a chynnal brwdfrydedd y disgyblion wrth iddynt ddysgu heb arweiniad penodol. Os yw’r uned o waith DSY wedi cynllunio yn dda, “bydd y plant a phobl ifanc yn cymryd rhan yn y broses dysgu ac yn deall sut i ddysgu a sut i greu’r amodau gorau ar gyfer dysgu eu hun” (Donaldson, 2015:69). Yn ogystal â hyn, gwêl egwyddorion pedagogaidd Donaldson (2015) ar waith wrth ddefnyddio amrywiaeth o’r meysydd dysgu a sgiliau allweddol o fewn DSY. Gan ystyried asesu’r disgyblion, rhoddir DSY cyfrifoldebau allweddol i ddysgwyr gan sicrhau mae eu hymchwiliad yn llwyddiannus. Gwêl amrywiaeth o gyfleoedd i ddysgwyr asesu eu dysgu nhw gan ddefnyddio dulliau asesu cyfoedion a hunan asesu. Pwysleisiwyd strategaeth allweddol er sicrhau bod plant yn gweld cynnydd trwy werthuso’r ymchwiliad ar ddiwedd y broses.

Amlygir heriau DSY gan ystyried dim ond un dull sydd ar gael felly be bai dysgwyr yn methu wrth gynnal yr ymholiad, nad oes ffurf wahanol ar gael. Hefyd, nad oes dull ychwanegol wedi’i addasu ar gyfer dysgwyr sydd ag anghenion dysgu ychwanegol felly nid oes cefnogaeth neu wahaniaethu ar gael iddyn nhw. Rhaid adnabod fod DSY yn un o’r gofynion y Cwricwlwm newydd Donaldson (2015) felly mae’r pwyslais ar yr hwylusydd i sicrhau’r dysgwyr sy’n cymryd cyfrifoldeb dros y dysgu.

Cydnabyddir pwysigrwydd yr athro yn y broses fel hwylusydd wrth iddynt sgaffaldio dysgu a thywys y dysgwyr drwy’r ymholiad. Gwêl rôl allweddol sydd gan yr hwylusydd o ddarparu’r cyngor ac adnoddau er mwyn cynorthwyo’r dysgu. Bwriad DYS yw bydd dysgwyr yn medru gwneud y broses yn annibynnol ar ôl gyfnod o amser ac felly yn ei galluogi i ddatrys problemau go iawn. O hyn, gwêl bwyslais ar yr ysgol gyfan i ddilyn y dull DSY er mwyn sicrhau mae’r broses o lwyddiant yn adeiladol ac yna mi fydd y dysgwyr yn gweld pwrpas a dealltwriaeth ddyfnach dros y blynyddoedd.

